**PASIŪLYMAI DĖL vidaus reikalų MINISTERIJOS FINANSAVIMO GAIRIŲ**

Ukmergės rajono savivaldybės pasiūlymai

Regioninės pažangos priemonės Nr. 01-004-07-01-01 (RE) „Paskatinti regionų, funkcinių zonų, savivaldybių ir miestų  ekonominį augimą pasitelkiant jų turimus išteklius“ finansavimo gairės nustato:

V. Stebėsenos rodiklio „DVIRAČIAMS SKIRTOS INFRASTRUKTŪROS METINIS NAUDOTOJŲ SKAIČIUS“ aprašymo kortelė

|  |  |  |
| --- | --- | --- |
| 10. | Stebėsenos rodiklio reikšmės apskaičiavimo metodas | Rodiklio reikšmė apskaičiuojama vadovaujantis JASPERS (2021 m.) parengta metodika, kuri skelbiama internete: methodl\_support\_indicators\_post\_2020\_en. pdf (europa. eu). |

Siūlome rodiklio skaičiavimui turėti bendrą, **suvienodintą ir Lietuvai pritaikytą formą** iš metodikos, nes bus reikalinga visiems rodiklio siekiantiems pareiškėjams.

**Pasiūlymai dėl Aplinkos ministerijos finansavimo gairių**

Ukmergės rajono savivaldybės pasiūlymai

* Aplinkos misterijos regioninė pažangos priemonė Nr. 02-001-06-08-02 (RE) „Plėtoti žaliąją infrastruktūrą urbanizuotoje aplinkoje“ kaip išankstinę sąlygą numato Žalinimo plano parengimą, pagal nustatytą metodiką. Privalomas derinimas su institucijomis, kurios nėra informuotos apie tokį dokumentą, todėl nesupranta, ar tai strateginis, ar teritorijų planavimo dokumentas, ar techninis projektas. Pagal metodikoje išdėstytus reikalavimais rengiamas dokumentas yra per daug detalus kaip teritorijų planavimo dokumentas, bet tuo pačiu numatomi sprendiniai nepakankami techniniam įgyvendinimui, todėl užtrunka derinimai, reikia aiškinti koks tai dokumentas, teikti papildomus pagrindimus, informaciją. Žalinimo plane numatytų sprendinių įgyvendinimui reikalinga parengti juos detalizuojančius techninius projektus, todėl planuoti projekto veiklų įgyvendinimo terminai atsideda.
* Atkreipiame dėmesį, kad reikalavimas įgyvendinti žaliosios infrastruktūros priemones nustatytose gardelėse **netenkina savivaldybių poreikių**, atsižvelgiant į klimato pokyčius, kylančias karščio bangas, liūtis, vėtras, šios priemonės darosi aktualios visame mieste, ne tik gyvenamuosiuose kvartaluose – pavėsio sukūrimas įrengiant medžių juostas, žalias zonas, paviršinio vandens surinkimo sistemų įrengimas, elektros linijų kebeliai ir kt.

**klimato kaitos problematika**

Ukmergės rajono savivaldybės pasiūlymai

* Mažinant užterštumą kietosiomis dalelėmis tikslinga **asfaltuoti gatves** – miestuose yra daug žvyruotų gatvių, kurios sausros metu kelia dulkėtumą, liūčių metu yra išplaunamos.
* Vis dar aktualus **atliekų surinkimo priemonių** atnaujinimas dėl jų trumpaamžiškumo, priemonės susidėvi, sulaužomos atliekų tvarkytojų, aktualūs ir maisto atliekų, padangų, asbesto turinčių atliekų tvarkymo klausimai.
* Labai svarbu, kad būtų įtrauktos **viešųjų pastatų energijos efektyvumo didinimo priemonės**, elektros energijos gamyba iš atsinaujinančių šaltinių – nesteigiant bendrijų.

**regiono proBlematika po 2027 m.**

Ukmergės rajono savivaldybės pasiūlymai

* Vieninga transporto sistema – šalies mastu
* Kelių, gatvių, takų infrastruktūros gerinimas ir atnaujinimas
* Ugdymo įstaigų infrastruktūros atnaujinimas
* Sportui skirtos infrastruktūros atnaujinimas
* Verslo, pramonės teritorijų vystymas
* Kultūros ir kultūros paveldo objektų atnaujinimas
* Verslo ir pramonės teritorijų infrastruktūros vystymas
* Sveikatos paslaugų plėtra – slauga, mobilių paslaugų plėtra
* Socialinis – tendencijos kaip ir šio laikotarpio, ypatingai matomas poreikis dėl senelių namų plėtros
* Siekiant tolygaus regiono vystymo svarbu leisti savivaldybėms investuoti lanksčiai, kadangi skirtingų savivaldybių poreikiai investuoti dėl skirtingo sektorių išvystymo skiriasi.

Vilniaus rajono savivaldybės pasiūlymai

* 2021–2027 m. Vilniaus regione **trūko ES  finansavimo kultūros paveldui** (kultūros paveldo objektų pritaikymas turizmui, bet ne tik privažiavimo bei mažosios architektūros (kaip šį laikotarpį), bet ir pačių pastatų tvarkymas, tas pats su socialinėmis paslaugomis), **socialiniam būstui, eismo saugos priemonių degimui**. Vienintelė Vilniaus m. savivaldybė turi ES finansavimą šį laikotarpį, susijusį su darniu judumu.
* Gal savivaldybėms, kurios neturi Darnaus judumo planų, reikėtų juos parengti ir kitą ES finansavimo laikotarpį galėtume gauti finansavimą.
* Galima paminėti **dviračių takų infrastruktūros vystymąsi**. Pastaraisiais laikotarpiais buvo tendencija skirti finansavimą tik takams susisiekimui, manome, kad daugumai savivaldybių reikėtų dviračių takų turistiniams objektams lankyti arba šiaip poilsiui.
* **Funkcinių zonų principas** yra labai sudėtingas įgyvendinti ir bent jau šiame laikotarpyje yra labai formalus. Siūlome svarstyti kitame laikotarpyje, ar vis dėlto atsisakyti arba lygiagrečiai keisti ministerijų įsakymus, nes kaip pvz.: švietimas, jeigu neklystame, nėra jokio reglamentavimo dėl kitų savivaldybių mokinių krepšelio finansavimo, kaip viena savivaldybė kitai gali kompensuoti lėšas arba kokiu būdu kita savivaldybė galėtų skirti finansavimą turtui kitoje savivaldybėje, siekiant įgyvendinti bendras veiklas funkcinėje zonoje.
* Pritartume Šalčininkų r. savivaldybės ir kitų savivaldybių pozicijai, kad būtų svarbu pasiekti, **kad finansavimo** **sąlygos sudarytų galimybes investuoti ten, kur aktualu savivaldybei**. Galima būtų remtis patvirtintais savivaldybės strateginiais dokumentais.
* Svarbu įvertinti naujos **Regionų ministerijos** atsiradimo (kaip skelbiama 2026-07-01) pliusus/minusus, kaip tai bus įtakojama per funkcijas ir finansavimą regionų plėtra. Ar regionams bus perduotas **Kaimo plėtros fondas ir kiti papildomi fondai**?
* Svarbu įvertinti Vilniaus rajono savivaldybės kaip **pasienio savivaldybės su Baltarusija** atsiradusias socialines /ekonomines problemas. Manome, kad labai svarbus projektas, kurį per Programą įgyvendina tik Vilniaus rajono savivaldybė, yra projektas „Stiprinti savivaldybių aplinkos oro monitoringą“.  Mes turime rizikas, susijusias su kaimynystėje  esančia Astravo atomine elektrine. Manome, kad šioje srityje reikia stiprinti bendras pajėgas.
* Svarbu regiono savivaldybėms kartu galvoti apie **bendrą pramoninių zonų tolimesnę plėtrą**.

Reginos Dovidavičiūtės, Nacionalinio švietimo NVO tinklo andragogės ekspertės, pasiūlymai

* Numatyti **neformaliojo suaugusiųjų švietimo ir kvalifikacijos kėlimo paslaugų** plėtrą ir finansavimą, užtikrinant mokymosi visą gyvenimą galimybes. Neformalus suaugusiųjų švietimas turi atliepti bei koreliuoti su regiono ekonominės plėtros ir planuojamų specialistų, jų kompetencijų poreikiais.
* Sudaryti palankias sąlygas **savito ugdymo bendruomeninių mokyklų** veiklai, užtikrinant mokymosi visą gyvenimą galimybes.

\_\_\_\_\_\_\_\_\_\_\_\_\_\_\_\_\_\_\_\_\_\_